Jaime Moreno Morales (født 19. januar 1974 i Santa Cruz de la Sierra, Bolivia) er en boliviansk fotballtrener og tidligere fotballspiller. Han er assistentrener i den amerikanske fotballklubben DC United, hvor han også spilte spiss sine siste seks sesonger som profesjonell fotballspiller. Gjennom to perioder i DC United og én sesong i MetroStars skårte han 133 mål på 340 kamper, og er mestskårende i Major League Soccer. Han er også nummer fire på listen over spilte kamper i MLS. I 1994 ble han historisk som første bolivianer i engelsk Premier League, da han signerte for Middlesbrough. Der ble han i to sesonger og kom tilbake på lån i 1997. Han satt for det meste på benken og skårte to mål på 25 kamper for klubben. Moreno er også nummer ni på listen for både mestskårende og spilte kamper på . Han var en del av landslagstroppene i fotball-VM i 1994 og Copa América 1997.